钦定古今图书集成/明伦汇编/氏族典/第483卷 > 《廖用贤尚友录》 > 邵辅忠
## 钦定古今图书集成/明伦汇编/氏族典/第483卷 > 《廖用贤尚友录》 > 邵辅忠

按《明外史刘志选传》：“邵辅忠，定海人。万历二十三年
进士，为工部郎中。天启元年官顺天府丞。奄人刘朝
田诏坐盗宝，论死系狱。魏忠贤移入司礼监，给事中
毛士龙纠之。辅忠承忠贤指，劾士龙贪淫诸罪，士龙
亦讦辅忠奸贪，士龙卒除名，而辅忠亦夺职。五年，忠
贤大炽，召起故官，骤迁至兵部尚书。诸奸党攻击正”
人，多其所主使。七年护桂王之国衡州，加太子太保。
还朝，时事已变，移疾归。寻《丽逆案》，赎徒为民。